PT-CZ-ESL-SEC-B2-6-ATT2

**Našľiľas e trjedno kňižka, akana o učiťeľis bešel andre sborovna pre porada u vakerel le avre učiťelenca, ko šaj kada kerďas. Sako lendar polokores phenel, pre kaste oda šaj perel.**

E rjaďiťelka: U akana pale daha duma pal e našaďi trjedno kňižka andre 6. B. Vareko la čorďa, džanen, ko oda šaj has, raja učiťeľina?

O učiťeľis: Perše mange duminavas, hoj oda musaj te avlas o Čikaris, bo les hin andre trjedno kňižka poznamka le učiťeľistar pal o themutno, aľe ov phenďa, hoj la imar irinďa andre žakovsko. U čačes, le Čikaris hiňi andre žakovsko the tele čhinďi le dadestar la datar.

E rjaďiťelka: A so o Bumberis? Les hin but ori, so na has andre škola, u na dothoďa, kaj has!

O učiťeľis: Pal kada imar vakerahas the pro trjedne sgeľipena. Phučavas lestar adaďives anglo športi, so oleha kamel te kerel, aľe dičholas avri, sar pes mek oleha ašarel. Paľis mange avľa pre goďi e Ruchľa, oj maľinel het u pre savoreste. Oj kamelas te ľidžal trjedno kňižka pal e agorutňi ora ftorkone, u paľis la imar na dikhľom.

E učitelka pal o kreslišagos: „La na has ftorkone aňi o penalis , aňi savore lakere fixi the pastelki, mušinlas peske te lel kejčen e propiska. A te maľinel andre trjedno kňižka, oda na oj kerďahas.

E rjaďiťelka: Ta paľis hin amen ade mek kole duj prečeranca. O Kachňaris le Šaľaha.

O učiťeľis: Džanav, hoj oda nane igen lačhi omluvenka, aľe on na has andre škola. Ta phenďom mange, hoj man phučkerava le čhavendar, choc te na som rado, hoj oda pre peste mušinen te phenel avri. E Bakri takoj phenďa, hoj o Bočkaris mange kamelas te kerel bengipen vašoda, hoj leske angle calo trjeda rakinďom, aľe oda man dodžanľom imar le Chočkaristar u le Bočkariha peske imar sa phenďam.

E družinarka (avel): Lačho ďives savorenge! Prebačinen, hoj avav nasig – aľe dikhen, so anav! E našaďi trjedno kňižka.

O učiťeľis: Kaj la arakhľal, kaj has?

E družinarka: Dikhľom la paš e Blaškaraňa, kana peske lelas avri o chaben andre družina, peľa lake andal e taška. Sar la dikhľa, chudľa te rovel u sa pre peste phenďa avri.

O učiťeľis: Jaj Devla, e Blaškaraňa? Oda mange ňigda na avľahas pre goďi!

E družinarka: No ta dikh, oj tut kamel more, vareko oda irinďa paš lakero nav andre kňižka, ta la iľa, kaj te na dikhes, so ode hin.

O učiťeľis: Joj, čori, so laha te kerel? Mušinav laha te povakerel. No aľe ko šaj kada andre irinďa…

**Ztratila se třídní kniha, nyní sedí třídní učitel ve sborovně na poradě a baví se s kolegy, kdo to mohl udělat. Postupně si říkají tipy na možné pachatele a jejich motivaci ke krádeži a rovnou je vyvracejí.**

Ředitelka: A teď probereme tu ztracenou třídnici v 6. B. Někdo ji ukradl, máte nějaké tipy, kdo to mohl být, pane učiteli?

třídní učitel (dále TU): Nejdřív jsem si myslel, že to mohl být Čikaris, protože má ve třídnici poznámku od kolegy zeměpisáře, jenže ten říkal, že už ji zapsal i do žákovské, a skutečně, Čikaris už ji má i podepsanou od rodičů.

Ředitelka: No a co Bumberis? Ten má přece spoustu neomluvených hodin!

TU: To už se řešilo i na třídních schůzkách. Ptal jsem se ho dnes před tělocvikem, co s tím bude dělat, ale vypadal, že je za to na sebe skoro hrdý. Pak mě napadla Ruchľa, protože ta pokreslí, nač přijde, a v úterý měla třídnici odnést po poslední hodině do sborovny, pak už jsem ji neviděl.

Učitelka výtvarné výchovy (skáče do řeči): Ta neměla v úterý ani penál, natož všechny svoje fixy a pastelky, musela si půjčovat propisku. A kreslit do třídnice by se snad neodvážila.

Ředitelka: No tak pak tu máme obvyklou dvojku výtržníků, Kachňaris, Šaľa…

TU: Je to hloupá omluvenka, ale ti byli celý den za školou. Říkal jsem si pak, že bude jednodušší zeptat se rovnou děcek, i když je nerad nutím donášet. Bakri ochotně prozradila, že se Bočkaris ve čtvrtek vsadil, že mi něco provede za to, jak jsem mu vynadal před celou třídou, ale to se ke mně doneslo hned od Chočkarise a rovnou jsem si to s Bočkarisem vyříkal.

vchází družinářka: Bangoro, nechybí ti třídnice?

TU: Kdes ji vzala, kde byla?

Družinářka: Všimla jsem si jí u Blaškarani když si v družině vyndávala svačinu, vypadla jí z batohu. Když to viděla, rozbrečela se a přiznala.

TU: Proboha, Blaškaraňa? No ta by mě ani ve snu nenapadla.

Družinářka (žertovně): No koukej, máš obdivovatelku! Někdo to napsal do třídnice k jejímu jménu, tak ji vzala, abys to neviděl.

TU: A jé, chudák malá. Budu dělat, jako že nic. A kdo to tam asi napsal, že?