**PT-CZ-ESL-SEC-B2-2-ATT9**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

***Vaš amari rubrika pal o bešiben akanakes bešľam pre kaveja jekhe terne študentoha pal e Filozoficko fakulta UK, le Davidoha. Vakerahas amenge pal oda, sar bešen o terne manuša, specialnones o romane študenta.***



**Oka kurko andre amari rubrika vakerahas le odborňikoha predal o manušikane čačipena pal oda, sar dživenas o Roma andro koloňiji, the pal oda, sar dživen o Roma akana andro rajkane khera, aľe sar bešen o romane študenta? Hin andr‘oda varesavo averipen?**

Hin andr‘oda bare averipena. Te bešen o terne korkore, ta šaj džanen, sar oda hin…

**No na džanav, vaš oda tumendar phučav.**

Sar amenge keraha ajso amen oda ela. O daja amenge ňič na phenen. Ňič na mušinel te jel pre peskero than, hin amen viľija, Šaj amenge keras, so kamas.

**Mište. U sar dičhol avri ajso študentengero kher?**

Kajso kher hin nekbuter andro foros, bo odoj hine the o školi. Kamas, kaj o khera hin na dur la školatar. Amaro kher hin baro trine kherorenca. Vaš oda, hoj odoj bešas šov manuša. Dživas duj andro jekh kheroro.

**Sar pes dživel andro ajso kher? Hin tumen kaj pes te sikhľol?**

Dži kim sam terne ta oda džal. Akana man oda bavinel. Furt amen hin so te kerel. Hin ke amende furt lošales. Savore andro kher phiras andre varesavi škola, ta hin amen duj ori sako ďives ča predal o sikhaviben. Sam andre aver foros vaš e škola u vaš oda pes mušinas te sikhavel.

**San savore Roma?**

Hi, sam. Sam adaj Prahate bari romaňi grupa. Savore sam študenta u džanas, te nane varekas kaj te dživel, ta vaš oda, dživas savore jekhetane, peha, sar o Roma akor.

**Paľikerav tumenge, Davide, u mangav tumenge but bacht andro tumaro študijum. Ačhen Devleha.**