PT-CZ-ESL-SEC-B2-3-ATT7

1. Sar somas terňi - akana mange imar eňavardeš the ochto berš -, aľe akor somas bari frajerka. O murša andal amaro romano gavoro pašal mande chuťkerenas, sar te bi somas varesavi raňi. Jekh sako tosara užarelas, kana ušťava, u giľavelas zakamaďi giľi, aver mange sako tosara hordinelas mek taťi peki marikľi žiroha u o koktavo mange o kvitki pre blaka mukelas.

2. Miro dad, o Emiľis, len tradelas, varekana the pal o kana chudenas le dadestar, aľe th´avka peske na dine smirom. Mange has šmišno, aľe mukavas len, sako tosara marikľi na has špatno, aňi kvitkici, choča koja giľori mange džalas pro nervi, bo o čhavo na giľavlas mištes, aľe so - asavas.

3. Jekhvareste avľa andro gav jekh čoro Rom, kujdušis. Mangelas le Romendar chabenoro u na has les kaj te sovel. O Roma andro gav na has barvale, aľe na has aňi čorore – th’avka les ňiko na diňa te chal. Miro dad has jileskero u iľa les andre amaro kher, diňa les te chal u kerďa leske o than pro phusa.

4. O kujdušis k’amende ačhiľa. Na has man phral, samas trin pheňa u me somas nekphureder, vaš oda has o dad rado, hoj leske vareko šigitinla la buťaha. Miro dad kerlas charťiko buťi u koda kujdušis sikhaďa, hoj hino buťakero. So amenge aľe na džalas pre goďi, hoj o Rom hordinelas kajso gerekos, kaj leske na dičholas andro muj. Na phučahas lestar, soske pes garuvel, bo has lačho manuš, a gondoľinahas, hoj pes ladžal, bo hino džungalo.

5. Avka pregeľa jepaš berš u savore les igen rado dikhahas, bo has igen lačho manuš. Pal e buťi peha phirahas te kidel la babake o drabi u varekana phirelas manca pal o gav, choc te aver Roma the o terne, so pal mande phirenas, lestar asanas. O dad has rado, bo džanelas, hoj pes mange ňič na ačhola. Jekhvar tosara o kujdušis ušťila u phenďa, hoj imar musaj te džal dureder. Phare jileha leske thoďam pro drom chabenoro u jov gejľa peskere dromeha.

6. Gondoľinavas pre leste, has mange pharo, bo peske pre leste prisikhľiľom. Kavka jekhvar, sar pre leste gondoľinavas, ta ňisostar ňič predal o gavoro džal baro barikano verdan štare parne grajenca u zaačhiľa paš amaro kher. Andal o verdan avľa avri kajso šukar terno u barvalo Rom, barikanes urdo u džalas takoj pal miro dad. Miro dad les diňa paťiv u koda Rom leske phenďa, ko hino, u soske pestar kerelas kudušis. Phenďa, hoj o džuvľija les kamenas ča vaš oda, hoj hino barvalo, ta kamelas te džanel, či les vareko šaj rado dikhel, choc te hino čororo. Miro dad les lošaha iľa phikendar. Paľis mandar o Robertos phučľa, či les lava romeske, hoj man but kamel u hoj prindžarďa, hoj som lačhejileskri. Somas igen bachtaľi, bo les tiš bares kamavas. Iľam pes u sam peha, rado amen dikhas, šukare čhaven kerďam u som rado, kaj sa ada predžidžiľom.

1. O dad na has rado, hoj pal ma phirenas o murša
2. Sar lavas vera ta somas igen bachtaľi
3. O dad has rado, kaj amenge vareko šegetinlas
4. Somas barikaňi, kaj pal ma phirnas o murša
5. O kujdušus phirkerlas gav gavestar, kher kherestar u ňiko les na diňas chaben
6. O kujdušis ke amende dživelas jepaš berš

**Key: 1d, 2a, 3e, 4c, 5f, 6b**