**PT-CZ-ESL-SEC-B2-8-ATT10**

e Jitka Čvančarovo

Ča kamukeri, či achaľona avri, savo navrharis andal o svetos siďa kada šukar viganos, savo la Jitkake fest ačhol? Ňiko! Kada viganos siďas e Češkiňa, e navrharka Petra Balvínovo. Sadžanľipen! Ča koda irišagocis.

o Jiří Bartoška

Te dikhav pro bichibakero ancugos le prezidentoskero pal o festivalos Varende, kamav te vičinel: o Jirkas pro Baro kher. Aľe na ča o ancugos sadžando - ašarav he leskere lačhe topanki he okuľara andro retro stilos, savo akana moderno.

e Andrea Bartoškovo

E raňi Andrea džanel mištes, so kija soste čhinel u andre soste lake ačhol! Ča ajso kalo viganos le krajkenca. Th´o topanki hine igen fajnova. Našťi dikhav pro jakha silonka, aľe pre late pasinel mištes!

e Simona Krajinovo

Varekana bajinav, kaj andro ľila našťi bonďares o fotki kerekate. Kalo viganos la značkaha Gucci, kaj e Simona urďa, hine savedžande sar palal th´anglal. Igen lačhes peske kidľa avri o somnakaj.

o Vojtěch Dyk

O Vojtas učo u peskere učibeneha nane loko te urel pes upre. Kada ancugos Prada side leske pre birij u ačhol leske. Pro gad hine mintici pištoľendar the e cholov hiňi mištes ďinďarďi u telal latar hine te dičhol lole štrenfľi. Phenav, jov mekfeder savorendar muršikane modelendar Varende.