PT-CZ-ESL-SEC-B2-11-ATT4

**Eva Danišová**<http://www.kher.cz/autori_text.php?id=3>



(\*1959, Ústí nad Orlicí)

E romaňi prozaička dživel andro foros Česká Třebová. Andro berš 2004 kerďa e maturita pre Evangelicko akademija Prahate, kaj phirelas pandž berš sako dujto abo trito kurko, pro trin ďivesa, bo phirelas mek andre buťi. Akana kerel buťi sar terenno socialno buťarka. Sar has o agor andro berša 90., kerďa medialno kurzos pre Vyšší odborná škola publicistiky Prahate. Akor chudľa te kerel buťi andro romane periodika, u dži akana thovel andre romaňi čhib vaš o *žurnalos Romano voďi / Romská duše.* Hiňi maškar anglune manuša, save thoven andre romaňi čhib ke amende. O paramisa irinďa, sar has e literarno suťaža Cena Mileny Hübschmannové beršeste 2007. Nekbuter irinel pal o dživipen sar has cikňi, bariľa paš e baba the o papus, u andro paramisa len del e paťiv. Sikhavel, sar dživenas o Roma sar has cikňi. Lakeri paramisa *Pal miro papus/O mém dědečkovi* dine avri andro žurnalos pal romisticka študija *Romano džaniben* (2008).