**PT-CZ-ESL-SEC-B2-9-ATT1**

1. kotor

Lačho ďives savorenge. Hin akana šov ori tosara. Me man vičinav o Perumos Balvaj u som rado, hoj pale dikhen pro amaro sakoďivesutno hiripen *„Sar hin u sar ela“.*

Adaďives amenge o kham anela tato dži kerado ďives. Tosara ela dešuduj dži dešupandž stupňi celzija u pal o dilos šaj užaras vaj tranda the pandž stupňi celzija, vaš´oda ma bisteren but te pijel, aľe ma pijen moľ abo tharďi, bo diliňaľuvena olestar, paňi ela nekfeder. E balvaj phurdela ča jekh metros tel e sekunda, ta ela čačes keraďipen. Te džana paš o paňi, makhen tumen le kremoha bare faktoriha, bo skaľona mek buter, sar san akana u šaj tumen paľis vičinas *Angara.* O devel ela čučo, vaš´oda ela calo ďives šukar. Raťi ela pandž dži efta stupňi u avela brišind.

Paľikerav tumenge, hoj pre amaro hiripen pale dikhľan. Tajsa pes pre tumende lošanela o Brišind Khamestar. Mangav tumenge lačho ďives.

2. kotor  
Lačho ďives. Hin ada tumare hiri *„Sar hin u sar ela“.* Vičinav man Kachňar Paňalo u predžava tumenca kada hiripen.   
Adažives ela pherdo devel le chmarenca u ela čeporo šil. Tosara užaren šov stupňi celzija u dureder predal o ďives ela dešujekh stupňi celzija. Kije raťi ela pale šil, ta te džana varekaj avri, ma bisteren tumen tates te urel, amen užaras pandž stupňi celzija. Manušengero pharipen ela pro stupňos jekh u e balvaj phurdela trin metri tel e sekunda. Calo ďives dela brišind u raťi pes muken o perumi.   
Oda imar mandar adaďives sa. Mangav tumenge lačho ďives u tajsa pes predal tumende lošavel o Bakro Ciral. Ačhen Devleha.