**PT-CZ-ESL-SEC-B2-8-ATT4**

**Sar has la Petra he le Zdenkus bijav**

Te hin ko Roma bijav, o Roma keren bare the šukar bijava. Cirden avri sa o skaminda, lačharen u thoven upre chaben, pijiben, paľenki the savorestar, sostar pes del.

O Romňija pes sdžan, dovakeren pes, ko so tavela. Mušinel pes te tavel but chaben, bo pro romane bijava phiren sa o strična phrala he strična pheňa sar pal le dadeskri ta the pal la dakri sera the mek ola džene, so bešen paš lende.

Sar pes chudel te tavel, o Romňija sa o grati moren avri u sar taven, den pozoris, kaj lenge te na perel o bal andro chaben. Čirla o Romňija phandenas pro šero dikhlo, kaj te na peren o bala tele. Te peľahas o bal andro chaben, šaj čhidehas avri calo chaben, bo imar zakerdo has u ňiko ole chabenestar imar na chaľahas, ča degeša.

S´oda degeša? Degeša pes akor phenlas pro Roma, so chanas grastano mas abo le rukonen. Kajse Romenca lačhe Roma šoha duma na dinehas a aňi romňa abo romes peske na šminenas te lel lendar. Adaďives pes phenel degeša kole Romenge, so hine melale, na džanen, s´oda paťiv, ladž the te ľikerel pes šukares maškar o džene.

Dikhen, sar šaj o phureder Romňija dodikhen pro terneder džuvľa abo čhaja, kaj te na zakeren o chaben:

Margit, morďal tuke o vasta? Bo o dad paľis na chala!

Ilon, ta diliňaľiľal abo so?! Devluš miro, joj čhingerel o maro, perel lake pre phuv a joj pale hazdel a thovel pro skamind. Sem čhiv het, abo de le rukoneske!

Ma ušan o chumer le vastenca, le tuke kaštuňi roj, čhaje. Ta kaj kada dikhľal? Kavka te ušanel o chumer. So ča tut koja tiri daj khere sikhavel?

Jožku, dža adarig, te o džuvľija taven. Tu adaj na majines so te kerel! Čhajale, thoven leske te chal u mi džal het adarig.

Maruš, ta kaj kada dikhľal? Le pomitkoha te khosel e phuv. Diľiňaľiľal, či so? Tu na džanes, kaj e phuv pes khosel la šmataha the le pomitkoha ča o grati? Siďar, mor ča, bo kampol žuže grati.

Čhajale, ma bisteren, kaj lačha gazdiňa prindžarena pal o grati, žužipen andro kher the sa o thava the o suva la hin pro than, sar pes patrinel.

**Když se brali Petra a Zdeněk**

Když se koná u Romů svatba, Romové pořádají velké a krásné svatby. Vytáhnou všechny stoly, prostřou je a dají na ně jídlo, pití, pálenky a ze všeho, z čeho se dá.

Ženské se sejdou, domluví se, kdo co uvaří. Musí se uvařit hodně jídla, protože na romské svatby přijdou všichni bratranci a sestřenice, jak z otcovy tak matčiny strany, i ti, co bydlí vedle nich.

Když se začne vařit, Romky vymyjí všechno nádobí, a když vaří, dávají pozor, aby jim nespadl vlas do jídla. Dříve si ženy zavazovali šátek na hlavu, aby jim nespadly vlasy. Kdyby spadl vlas do jídla, mohli by vyhodit celé jídlo, protože bylo znečištěné a nikdo by z toho jídla už nejedl, jen degeši.

Co to znamená degeši? Degeši dříve bývali ti, kteří jedli koňské maso anebo psy. S takovými Romy dobří Romové by nikdy nepromluvili a ani by si nesměli z těchto Romů nikoho vzít. Dneska degeši těm Romům, kteří jsou špinaví, nevědí, co je to úcta, hanba a neumí se slušně chovat mezi lidmi.

Margito, umyla sis ruce? Jinak to otec nebude jíst!

Ilono, zbláznila ses nebo co? Božínku můj, ona krájí chléb, spadne jí na zem a ona to znovu zvedne a dá na stůl. Vyhoď to, nebo to dej psovi.

Nehněť to těsto rukama, vezmi si vařečku. Holka, no kdes tohle viděla, takhle hníst těsto?! Co jen tě ta tvá máma doma učí?

Jožko, jdi odsud, když ženský vaří. Ty tady nemáš co dělat! Děvčata, dejte mu jídlo a ať odsud zmizí.

Maruško, kdes to viděla, houbičkou utírat podlahu. Zbláznila ses, nebo co? Ty nevíš, že země se utírá s hadrem a houbičkou jen nádobí?! Pospěš si, prosím tě, s tím mytím, potřebujeme čisté nádobí.

Holky, nezapomínejte, že dobrou hospodyni poznáte podle toho, že má čisté nádobí, čisto v bytě a všechny nitě i jehly na místě, jak se patří.