PT-CZ-ESL-SEC-B2-5-ATT2

**Khamoro – o Romano maškarthemutno festivalos Prahate**

O festivalos has thodo andro berš 1999 Prahate. Ľikerel jekh kurko pro agor majeske. Sako berš Prahate aven te bašavel nekfeder romane artista andal o calo svetos. Pro Khamoro šaj šunas tradična romane giľa, gypsy jazz the aver moderne romane giľa. Aľe o festivalos nane ča pal o bašaviben. Šaj odoj dikhen le artisten, so keren o čitre, šaj dikhen pro romane filmi u šaj džan pro khelibnaskero sikhaviben. Nekbuter džene pes lošaľon pro defile. Savore bandi andal e tradično sekcija bašaven avri maškar foroste u džan le foroha bašavindos. O manuša pre lende šaj dikhen u šunen sar bašaven.

O džene, so terďon pal o festivalis, kamen, kaj pes te dochudel the kije ajse manuša, so bi avresar pro kajso festivalos na avilehas.

Sako berš hin pro festivalos the expertna seminara pal e romaňi kultura abo pal le Romengeri integracija. Oda pes kerel vaš oda, kaj o festivalos le manušenge te ča na sikhavel le Romen the lengeri kultura, ale kaj le manušenge tiž te anel pre goďi neve phučibena pal o Roma u avka len te ispidel kij’oda, hoj pal o Roma the lengeri kultura the dživipen gondoľinen.